मोबाइल वैन के साथ निर्माण कार्यों का जायजा व सैंपल
नगरीय प्रशासन व विकास निगम द्वारा संचालित प्रयोगशाला परीक्षण मोबाइल वैन के साथ अंबिकापुर के ईई ने नगर पंचायत जरही क्षेत्र के अंतर्गत हाल ही में कराए गए निर्माण कार्यों का जायजा लिया। उन्होंने कई सीसी रोड का जगह-जगह कोर कटिंग कर सैंपल लिया।
गुरुवार को अंबिकापुर कार्यपालन अभियंता व उप अभियंता की संयुक्त टीम ने क्षेत्र में पिछले वित्त वर्षों में कराए गए निर्माण कार्यों एवं हाल के कार्यों का जायजा लिया। क्षेत्र में जायजा लेने के बाद टीम द्वारा जरही के वार्ड क्रमांक-1 स्थित महामाया स्कूल मुख्य मार्ग, जंगलपारा तथा वार्ड क्रमांक-10 के डुमरिया बांध में हाल ही में कराए गए सीसी रोड की जांच की गई। इस दौरान कोर कटिंग कर सैंपल जब्त किया गया। इसके बार टीम पुन: नगर पंचाायत कार्यालय पहुंची। यहां विभिन्न सीसी रोड का वर्कर आर्डर, क्यूब टेस्ट, एमबी, निविदा प्रकल्लन की कॉपी अपने साथ रखे। इस अवसर पर उप अभियंता विनित जायसवाल, अर्चना गुप्ता, सीएमओ प्रभाकर शुक्ला, चंदन विश्वकर्मा आदि उपस्थित थे।
घटिया निर्माण कार्यों की समीक्षा कर निर्माणाधीन एजेसिंयों के एसडी एवं एफडीआर से रिकवरी की जाएगी। इसके बावजूद भी रिकवरी राशि में अंतर आने पर बैंक सोल्वेंसी के माध्यम से अंतर की राशि को निर्माणाधीन एजेंसी से वसूल की जाएगी।
हर माह 15 टेस्ट करना जरूरी
नगरीय प्रशासन मंत्री अमर अग्रवाल ने चेतावनी दी है कि निर्माण करने वाले ठेकेदार व एजेंसी तथा मौजूदा अधिकारी के संयुक्त तालमेल में गुणवत्ताहीन कार्यों को अंजाम दिया जाता है, तो दोनों ही लोग सीधे जेल जाएंगे। इसे लेकर प्रयोगशाला वैन लगातार विभिन्न नगरीय निकाय क्षेत्रों का दौरे कर निरीक्षण कर निर्माण कार्यों का अवलोकन कर रहा है। महीने में शासन स्तर पर 15 टेस्ट कराना अनिवार्य है।
गुणवत्तापूर्ण कार्य कराने की मंशा
सरगुजा संभाग में इन दिनों लगभग सारे निविदा बिलों में जा रहे हैं। निविदा दर से बिलों में ठेकेदार जाकर काम करने को तैयार हैं, लेकिन निविदा प्रक्कलन के अनुसार कार्यों में गुणवत्ता नहीं पाई गई, तो ऐसे ठेकेदारों को तत्काल ब्लैक लिस्टेट किया जाएगा। ठेकेदारों को डराने की हमारी मंशा नहीं है, बल्कि गुणवत्तापूर्वक कार्य कराने की हमारी मंशा है। डीके सिंह, कार्यपालन अभियंता अंबिकापुर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva